	Щеше му се да изкрещи нещо мръсно на шофьора, засякъл ги с пикапчето си, за да мине, преди за тях да е светнало червено на кръстовището, а тя си оставаше невъзмутима като повърхността на пуста пещера. Такава си беше Данър — спокойна и хладнокръвна. Каква ти Данър, бе!… Трябваше да си напомня, защото свикна с фалшивото й име. Сега агентката имаше нова самоличност, след като се отби в студио за холопроцедури на самообслужване.